OSNOVNA ŠKOLA ANTE KOVAČIĆA

Gorički trg 3

10299 Marija Gorica

Klasa: 003-08/21-01/8

URBROJ: 238/19-120-21-2

U Mariji Gorici, 9. 9. 2021.

**Z A P I S N I K**

**8. sjednice Školskog odbora održane elektroničkim putem 3. 9. 2021.**

**Sudjeluju:** Višeslav Račić, Rašeljka Budić, Verica Josipović, Jasmina Kukolj, Daniel Bukovinski, Nada Šiber, Nikolina Jančić Mihaljević

**Ostali:** ravnateljica Jasna Horvat

Zapisničar: Nikolina Malnar, tajnica

Početak sjednice u 7,00 sati.

DNEVNI RED:

1. Verifikacija zapisnika prethodne sjednice

2. Donošenje Odluke o ustroju programa produženog boravka u školskoj godini 2021./2022.

3. Prethodna suglasnost za zapošljavanje pomoćnice u nastavi na temelju provedenog natječaja

4. Prethodna suglasnost za zapošljavanje stručne suradnice psihologinje - pripravnice kroz mjeru HZZ-a „Pripravništvo“, a na temelju provedenog natječaja

5. Izvješće ravnateljice o realizaciji Godišnjeg plana i programa rada u šk.god.2020./2021.

6. Financijsko izvješće 1. 1. 2021. - 30. 6. 2021.

7. Odluka o cijeni školske prehrane i produženog boravka

Dnevni red usvojen.

**AD.1.**

Elektroničkim putem zajedno s ostalim materijalima članovi su dobili zapisnik prethodne sjednice. Na zapisnik nije bilo primjedbi niti dopuna.

**ZAKLJUČAK: Zapisnik sa prethodne sjednice je usvojen jednoglasno.**

**AD.2.**

Kao i svake školske godine Školski odbor donosi Odluku o ustroju produženog boravka nakon suglasnosti Osnivača. Suglasnost osnivača smo dobili, a sredstva za financiranje plaće i ostalih materijalnih prava učiteljice, predviđena su u proračunu Općine Marija Gorica.

Program produženog boravka će se financirati do kraja nastavne godine 2021./2022.

**ZAKLJUČAK: Članovi ŠO su suglasni s ustrojem produženog boravka. Odluka o ustroju je prilog zapisniku.**

**AD.3.**

Nakon provedenog natječaja i selekcijskog razgovora, povjerenstvo je odabralo Mariju Petrinšak za pomoćnicu u nastavi učenika 2. razreda. Ravnateljica je zatražila suglasnost za zapošljavanje.

Članovi ŠO su suglasni sa zapošljavanjem predložene pomoćnice u nastavi.

**ZAKLJUČAK: Suglasnost za zapošljavanje pomoćnice u nastavi jednoglasno je data.**

**AD.4.**

Nakon ponovljenog natječaja za zapošljavanje stručne suradnice psihologinje pripravnice kroz mjeru HZZ-a "Pripravništvo" ravnateljica je zatražila suglasnost za zapošljavanjem stručne suradnice pripravnice Tanje Prskalo nakon dobivene suglasnosti HZZ-a. Suglasnost za zapošljavanje je dobivena 2.rujna 2021. godine, a ugovor o radu će biti sklopljen 6.9.2021. godine.

Natječaj se ponavljao budući da je prethodno odabrana kandidatkinja odbila zaposlenje.

**ZAKLJUČAK: Članovi ŠO su dali suglasnost za zapošljavanje**

**AD.5.**

Članovi ŠO su dobili na uvid i usvajanje izvješće ravnateljice o realizaciji Godišnjeg plana i programa rada za prethodnu školsku godinu 2020./2021.

**ZAKLJUČAK: Izvješće je jednoglasno usvojeno.**

**AD.6.**

U prilogu s materijalima članovi ŠO su dobili financijsko izvješće za razdoblje od 1.1.- 30. 6. 2021. godine koje je pripremila računovotkinja Branka Tušek. Ukupni prihodi za redovan rad su u iznosu od 2.041.209,00 kuna, izdaci– rashodi od 2.008.677,00 kuna, te stanjem na žiro računu i blagajne 66.392,00 kuna.

**ZAKLJUČAK: Financijsko izvješće je jednoglasno usvojeno.**

**AD.7.**

Školski odbor Osnovne škole Ante Kovačića, Marija Gorica utvrđuje da će cijena školske kuhinje za školsku godinu 2021./2022. iznositi 5,00 kn po danu. Cijena produženog boravka iznosit će 10,00 kn po danu. Cijene školske kuhinje i produženog boravka podložne su promjenama. O promjenama cijena Školski odbor će odlučivati posebnom odlukom.

Završeno u 13,00 sati.

Zapisničarka

N. Malnar

 Predsjednik ŠO

 Višeslav Račić, prof.